Աշոտ Քոչարյան

**Աշոտ Ստեփանի Քոչարյան** (), հայ դիվանագետ։

## Կրթություն
* 1974-1979 թթ. սովորել և ավարտել է Վ. Բրյուսովի անվան օտար և ռուսաց լեզուների ինստիտուտը՝ անգլերեն և ռուսերեն լեզվի ու գրականության մասնագետի որակավորմամբ։
* 1987-1990 թթ. սովորել է ՀԽՍՀ Գիտությունների ակադեմիայի փիլիսոփայության և իրավունքի ինստիտուտի ասպիրանտուրայում։ Փիլիսոփայական գիտությունների թեկնածու։ Միջազգային հարաբերությունների և մարդու իրավունքների ոլորտներին վերաբերող տպագրված մի շարք հոդվածների և թարգմանությունների հեղինակ։
* 1992 թ. ավարտել է Հաագայի միջազգային հարաբերությունների ինստիտուտի հատուկ դիվանագիտական դասընթացները։
* 1993-1994 թթ. սովորել և ավարտել է Վիեննայի դիվանագիտական ակադեմիան։

## Աշխատանքային գործունեություն
* 1979-1983 թթ. - աշխատել է միջնակարգ դպրոցում որպես ուսուցիչ։
* 1983-1984 թթ. - միջնակարգ դպրոցի դաստիարակության գծով դպրոցի տնօրենի տեղակալ։
* 1984-1986 թթ. - աշխատել է Իրաքում որպես անգլերեն լեզվի թարգմանիչ։
* 1988-2005 թթ. - Հայաստանի տարբեր բուհերում դասավանդել է միջազգային հարաբերություններ, փիլիսոփայություն, անգլերեն։
* 1991-1992 թթ. - ՀԽՍՀ Գիտությունների ակադեմիայի փիլիսոփայության և իրավունքի ինստիտուտի գիտական քարտուղար։
* 1992-1997 թթ. - աշխատել է ՀՀ արտաքին գործերի նախարարության ռազմաքաղաքական, ապա՝ Եվրոպական երկրների, ապա՝ միջազգային կազմակերպությունների վարչություններում։
* 1997-1999 թթ. - Ավստրիայում ՀՀ դեսպանության 1-ին քարտուղար։
* 1999-2002 թթ. - ՀՀ արտաքին գործերի նախարարության միջազգային կազմակերպությունների վարչության խորհրդական-մարդու իրավունքների բաժնի պետ։
* 2002-2003 թթ. - ՀՀ արտաքին գործերի նախարարության միջազգային կազմակերպությունների վարչության պետ։
* 1994-2003 թթ. ՀՀ պաշտոնական պատվիրակությունների կազմում մասնակցել է ՄԱԿ-ի, ԵԱՀԿ-ի, ԱԷՄԳ-ի, ՅՈՒՆԵՍԿՕ-ի, ԵԽ-ի և այլ միջազգային կազմակերպությունների գագաթաղողովների, հատուկ նստաշրջանների և կոմիտեների աշխատանքներին։
* 2002-2003 թթ. - Մարդկանց ապօրինի առուվաՃառքի հարցերով միջգերատեսչական հանձնաժողովի նախագահ։
* 2003 թ. մայիսից 2005 թ. փետրվար - ՀՀ Նախագահի մամուլի քարտուղար։
* 2005 թ. փետրվարից – 2009 թ. օգոստոս - Հնդկաստանի Հանրապետությունում ՀՀ արտակարգ և լիազոր դեսպան։
* 2005 թ. հուլիսին ՀՀ Նախագահի հրամանագրով, համատեղության կարգով նշանակվել է Ինդոնեզիայում ՀՀ արտակարգ և լիազոր դեսպան։
* 2005 թ. հոկտեմբերին ՀՀ Նախագահի հրամանագրով, համատեղության կարգով նշանակվել է Շրի Լանկայի Ժողովրդավարական Սոցիալիստական Հանրապետությունում ՀՀ արտակարգ և լիազոր դեսպան։
* 2006 թ. հուլիսին ՀՀ Նախագահի հրամանագրով, համատեղության կարգով նշանակվել է Նեպալում ՀՀ արտակարգ և լիազոր դեսպան։
* 2007 թ. հունիսին ՀՀ Նախագահի հրամանագրով, համատեղության կարգով նշանակվել է Մալայզիայում ՀՀ արտակարգ և լիազոր դեսպան։
* 2009 թ. սեպտեմբերի 10-ին Հայաստանի Նախագահի հրամանագրով ազատվել է Հնդկաստանի Հանրապետությունում Հայաստանի արտակարգ և լիազոր դեսպանի պարտականություններից։
* 2009 թ. սեպտեմբերի 10-ին ՀՀ Նախագահի հրամանագրով նշանակվել է Լիբանանի Հանրապետությունում Հայաստանի արտակարգ և լիազոր դեսպան։
* 2010 թ. ապրիլի 22-ին ՀՀ Նախագահի հրամանագրով ազատվել է Շրի Լանկայի Ժողովրդավարական Սոցիալիստական Հանրապետությունում Հայաստանի Հանրապետության արտակարգ և լիազոր դեսպանի պարտականություններից։
* 2011 թ. հունվարի 24-ին ՀՀ Նախագահի հրամանագրով ազատվել է Մալայզիայում Հայաստանի Հանրապետության արտակարգ և լիազոր դեսպանի պարտականություններից։
* 2011 թ. մարտի 10-ին ՀՀ Նախագահի հրամանագրով ազատվել է Ինդոնեզիայում Հայաստանի Հանրապետության արտակարգ և լիազոր դեսպանի պարտականություններից։
* 2016 թ. մարտի 4-ին ՀՀ Նախագահի հրամանագրով ազատվել է Լիբանանի Հանրապետությունում Հայաստանի Հանրապետության արտակարգ և լիազոր դեսպանի պաշտոնից։

«Արարատ» գիտությունների միջազգային ակադեմիայի անդամ։ Տիրապետում է հայերեն, ռուսերեն, անգլերեն և գերմաներեն լեզուներին։ Ամուսնացած է, ունի երկու որդի։

## Ծանոթագրություններ

Կատեգորիա:Հայ դիվանագետներ
Կատեգորիա:Դիվանագետներ այբբենական կարգով
Կատեգորիա:1957 ծնունդներ
Կատեգորիա:Հունիսի 8 ծնունդներ
Կատեգորիա:Երևան քաղաքում ծնվածներ
Կատեգորիա:ԵՊԼՀ շրջանավարտներ
Կատեգորիա:Փիլիսոփայական գիտությունների թեկնածուներ